WHA วิ่งแรง 3% รับลูกค้าจีนลงทุนเพิ่ม หนุนยอดขายที่ดินพุ่ง คาดปีนี้กำไร 3.8 พันลบ.
WHA วิ่งแรง 3% ราคาแตะ 4.46 บ. รับลูกค้าจีนลงทุนธุรกิจ EV ในไทยเพิ่ม หนุนยอดขายที่ดินในนิคมพุ่ง คาดปีนี้กำไร 3.86 พันลบ. โบรกเคาะเป้า 4.40 บ.
WHA วิ่งแรง 3% รับลูกค้าจีนลงทุนในไทยเพิ่ม หนุนยอดขายที่ดินพุ่ง คาดปีนี้กำไร 3.86 พันลบ.
5 เม.ย. 2566

ผู้สื่อข่าวรายงานว่า วันนี้ (5 เม.ย.66) ราคาหุ้นบริษัท ดับบลิวเอชเอ คอร์ปอเรชั่น จำกัด (มหาชน) หรือ WHA ล่าสุด ณ เวลา 11:56 น. อยู่ที่ระดับ 4.46 บาท บวก 0.12 บาท หรือ 2.76% สูงสุดที่ระดับ 4.48 บาท ต่ำสุดที่ระดับ 4.36 บาท ด้วยมูลค่าซื้อขาย 234.37 ล้านบาท
ทั้งนี้ บล.ดาโอ ระบุในบทวิเคราะห์ ประเมินราคาเชิงกลยุทธ์ WHA ไว้ที่ 4.40 บาท โดยกลุ่ม EV จีน ทยอยเพิ่มการลงทุนในไทย WHA รับประโยชน์เต็ม (นิคม WHA มีผู้ประกอบการจีนอยู่เยอะ) คาดจีนและ Supply chain เพิ่มการลงทุนและซื้อที่ดินในนิคมของ WHA ประเมิน EBITDA ของ WHA ปี 66 โต 9.7% เทียบช่วงเดียวกันของปีก่อนที่ 6.8 พันล้านบาท ราคาขายเฉลี่ยต่อไร่ที่เพิ่มขึ้นหนุน
โดยรับผลบวกกลุ่มนิคมได้แรงหนุนจากการลงทุนของต่างชาติ ประเมินมูลค่าการลงทุนปี 66 จะเติบโตต่อเนื่องจากปีก่อน (Fully Reopen) กลุ่ม EV โตเด่น สำหรับปี 65 ที่ผ่านมา FDI ทั้งปีมีมูลค่ารวม 4.34 แสนล้านบาท โต 36% เทียบช่วงเดียวกันของปีก่อน โดยประเมินกำไรสุทธิปี 66 ที่ 3.86 พันล้านบาท โต 5.5% เทียบช่วงเดียวกันของปีก่อน และปี 67 อยู่ที่ 4.49 พันล้านบาท โต 16.3% เทียบช่วงเดียวกันของปีก่อน